หุ้นเช้า18ก.ย.ปิดลด4.80จุด
หุ้นไทยภาคเช้าวันที่ 18 ก.ย. ปิดลดลง 4.80 จุด ที่ 1,273.70 จุด มูลค่า 12,136.14 ล้านบาท
18 ก.ย. 2555

หุ้นไทยภาคเช้าวันที่ 18 ก.ย. ปิดลดลง 4.80 จุด ที่ 1,273.70 จุด มูลค่า 12,136.14 ล้านบาท 
ดัชนีหุ้นไทยวันที่ 18 ก.ย. ปรับฐานลดลง4.80 จุดหรือลดลง 0.38%มาปิดในช่วงเช้าที่ 1,273.70 จุดด้วยมูลค่าการซื้อขาย 12,136.14 ล้านบาท ดัชนีแกว่งในแนวลบที่ 1,272.50-1,279.09 จุด
นักวิเคราะห์บล.ธนชาตให้ความเห็นว่า ดัชนีมีความเสี่ยงจากแรงขายทำกำไรระยะสั้นๆ ต่อเนื่อง หลังจากรับรู้ปัจจัยบวกจากมาตรการกระตุ้นเศรษฐกิจ/แก้ไขปัญหาหนี้เพิ่มเติมจากมาตรการของธนาคารกลางสหรัฐ(เฟด)และธนาคารกลางยุโรป(อีซีบี) ไปแล้วในช่วง 2 สัปดาห์ก่อนหน้านี้ นอกจากนี้สัญญาณการแข็งค่าระยะสั้นของค่าเงินดอลลาร์สหรัฐและการปรับลดลงของราคาน้ำมันถือว่าเป็นความเสี่ยงระยะสั้นของสินทรัพย์เสี่ยงทั่วโลก
ทั้งนี้แนะนำกลยุทธ์ ปรับตัวตามสถานการณ์ถ้ามีกำไรก็ขายโดยกำหนด “จุดขาย” เมื่อ ดัชนี ปรับลดลงต่ำกว่า 1,265 จุด